Publication: Magyar Közlöny
Issue: MK-2010-120 (Year: 2010, Number: 120)
Era: contemporary
Section: A Magyar Köztársaság Legfelsõbb Bírósága 2/2010. (VII. 16.) büntetõ jogegységi határozata
Paragraph Index: 425

e) pontja – és a Legfelsõbb Bíróság Büntetõ Kollégiumának azt érintõ 82. számú véleménye – mennyiben alkalmazható az elítéltnek az e rendelkezés hatálybalépését megelõzõ azon mulasztására, hogy a szabadságvesztés letöltését önhibájából nem kezdte meg. II. A Bv. tvr. 17. §-a alapján meghozott bv. bírói határozat esetleges tévedése késõbb újabb határozat meghozatalával kiküszöbölhetõ-e avagy a bv. bírói határozat megváltoztathatatlan-e? Az indítványozó szerint a Btk. 47. §-ának (4) bekezdés e) pontja csak a módosítást bevezetõ 2009. évi LXXX. törvény 9. §-ának (2) bekezdése hatálybalépésétõl (2009. augusztus 9. napjától) alkalmazható azzal szemben, aki a szabadságvesztés letöltését önhibájából nem kezdte meg. A második jogkérdéssel kapcsolatban az az indítványozó álláspontja, hogy a büntetés-végrehajtási bíró feltételes szabadságra bocsátás kizártságát megállapító határozata nem akadálya ugyanabban az ügyben újabb bv. bírói eljárásnak és határozat meghozatalának, mert a szóban levõ bv. bírói határozathoz res iudicata (ítélt dolog) hatás nem fûzõdik. Ezzel összefüggésben az indítványozó a Fejér Megyei Bíróság büntetés-végrehajtási bírájának F.595/2010/2. számú döntését találta törvényesnek. * * * A Legfelsõbb Bíróság a Be. 440. §-ának (1) bekezdés a) pontja alapján a jogegységi eljárást lefolytatta, és megállapította, hogy a Be. 439. §-ának (1) bekezdés a) pontjában megkívánt elõfeltételek megvalósultak és az egységes ítélkezési gyakorlat biztosítása érdekében jogegységi határozat meghozatala szükséges. A legfõbb ügyész álláspontja alapos. I. A Btk. 47. § (4) bekezdés e) pontja idõbeli alkalmazhatósága

Source: https://magyarkozlony.hu/hivatalos-lapok/b3ffcc3f935d1561482164688e235f9317c47508/dokumentumok/fd0b64d677e3fdf9e4e3c359c70586a76bb74041/letoltes